WikipédiA 

Mandzsu nyelv 


A Wikipédiából, a szabad enciklopédiából 

A mandzsu nyelv az altaji nyelvcsaládon belül a mandzsu- 
tunguz nyelvek családjába tartozik. Legközelebbi rokonai a 
Szibériában beszélt even és evenki nyelvek és a Kínában 20 
ezer ember által beszült sibo nyelv. Kihalófélben levő nyelv: a 
ma élő közel tízmillió mandzsu nemzetiségű lakosságon belül 
kevesebb, mint 70 ember beszéli anyanyelvként. Agglutináló 
nyelv, magánhangzó-harmónia jellemzi. 

Történet 


A Csing-dinasztia megalapítása után körülbelül kétszáz évig a 
mandzsu volt a kínai kormányzat elsődleges nyelve, egyben 
közvetítőnyelv. Az 1640-es évektől kezdve mind több mandzsu 
költözött a Sanhaiguan-hágótól délre, és átvette a mandarin 
nyelvet. Később, ahogyan mind több han kínai költözött a 
hágótól északra, az itt lakó mandzsuk is egyre inkább a 
mandarin nyelvet használták. A mandzsu középosztály sokáig 
beszélte a nyelvet, de 1900-ra már csak 1 százalék tudta olvasni 
és 2 ezrelék tudta beszélni. A mandzsut azonban továbbra is 
tanították, sőt a mesterlövészeknek ebből a nyelvből kellett 
vizsgázni. Az utolsó császárt, Pu Jit is tanították erre a nyelvre, 
azonban ő ezt nem tanulta meg folyékonyan beszélni. 2007-ben 
már csak két faluban, a Fuye megyei Sanjiaziban, illetve az 
aihui Dawujiaban vannak anyanyelvi beszélők. Mandzsúria 
területét ugyanakkor teljes egészében elkínaiasították. A 2011- 
ben készült dél-koreai film, a Choejongbyeonggi Hwal a 
mandzsu nyelvet mutatja be. 


Saját írással rendelkezik, amelyet Kína meghódítása előtt 
dolgoztak ki az ujgur írásból. Nurhacsi vezér (1559-1626) rendelte el a mandzsu írásrendszer kidolgozását 
1599-ben, a klasszikus mongol írásból. Ennek a betűírásnak a különlegessége, hogy akárcsak a mongolt - és 
annak ősét, az iszlám előtti régi ujgur írást - ezt is fentről lefelé írják, az oszlopok pedig balról jobbra 
haladnak. Fonetikáját a dzsürcsi írásból kölcsönözte. A legtöbb betűnek van szó eleji, szó közbeni és 
szóvégi alakja. A magánhangzóknak ezen kívül egyedülálló alakjuk is létezik. Néhány mássalhangzó 
aszerint is különböző formát ölt, hogy milyen magánhangzó előzi meg, vagy következik utána. 

További információk 

■ A mandzsu nyelv története (http://www.nyest.hu/hirek/csaszaroktol-a-kihalasig) 

■ (angol) Mandzsu ábécé (http://www.omniglot.com/writing/manchu.htm) 

A Wikimédia Commons tartalmaz 

(angol) A mandzsu etnikai kisebbség (http://www.china.org.cn/e-groups/shaoshu/shao-2-manc 

hu.htm) 


A lap eredeti címe: „https://hu.wikipedia.org/w/index.php?title=Mandzsu_nyelv&oldid=19752240” 

